《游七星岩》
宋代·张去华

桂林平地起山尖，独此厅峰个个圆。
上应星辰三四点，中藏空洞几千年。
乘槎客子频相访，骑鹤仙人竟不还。
多少南来骢马客，品题诗句细磨镌。

作者简介：（938—1006）开封襄邑人，字信臣。张谊子。以荫补太庙斋郎。后周世宗平淮南，献《南征赋》、《治民论》，召试授御史台主簿，弃官而归。宋太祖建隆二年进士第一。历右补阙、中书舍人。从太宗征太原，历任京东、江南转运使。雍熙三年上《大政要录》，为开封府推官。坐事贬安州司马，历知晋、许、杭、苏等州。景德初以工部侍郎致仕。善谈论，尚气节。尝献《元元论》，大旨以养民务穑为急，深得真宗嘉赏。